Информације од јавног значаја

Законом о слободном приступу информацијама од јавног значаја уређују се права на приступ информацијама од јавног значаја којима располажу органи јавне власти, ради остварења и заштите интереса јавности да зна и остварења слободног демократског поретка и отвореног друштва. Ради остваривања права на приступ информацијама од јавног значаја којима располажу органи јавне власти, овим законом установљен је институт Повереника за информације од јавног значаја, као самосталног државног органа, који је независан у вршењу своје надлежности.

Орган власти дужан је да у року од 15 дана од дана пријема захтева, тражиоца обавести о поседовању информације, стави му на увид документ који садржи тражену информацију, односно изда му копију тог документа. Ако орган власти на захтев не одговори у року, тражилац може уложити жалбу Поверенику, осим у случајевима утврђеним овим законом.

Одговорно лице у органу власти у складу са овом Законом одређује једно или више службених лица за поступање по захтеву за слободан приступ информацијама од јавног значаја. Рад Завода је јаван. О свом раду Завод обавештава јавност преко средстава јавног информисања (саопштења, конференције за новинаре, интервјуи) и на други прикладан начин (интернет презентација, билтени, брошуре и сл).

Овлашћено лице за поступање по захтевима за слободан приступ информацијама од јавног значаја, испред Геолошког завода Србије је:

Предраг Мијатовић, в.д. заменик директора

e-mail: predrag.mijatovic@gzs.gov.rs

Овлашћена лица за сарадњу са новинарима и јавним гласилима, испред Геолошког завода Србије су:

Проф. др Драгоман Рабреновић, директор

e-mail: dragoman.rabrenovic@gzs.gov.rs

Предраг Мијатовић, в.д. заменик директора

e-mail: predrag.mijatovic@gzs.gov.rs

Захтев за приступ информацијама од јавног значаја може се поднети електронском поштом на адресу лица овлашћеног за решавање по захтевима за слободан приступ информацијама од јавног значаја:

predrag.mijatovic@gzs.gov.rs, и/или dragoman.rabrenovic@gzs.gov.rs, предајом на шалтеру писарнице која се налази на адреси: Београд, Ровињска 12 или путем поште на исту адресу. Обавеза овлашћеног лица је да прима захтеве, обавештава тражиоца о поседовању информација и обезбеђује увид у документ који садржи тражену информацију, односно доставља информацију на одговарајући начин, одбија захтев решењем, предузима мере за унапређење праксе поступања са носачима информација, праксе одржавања носача информација, као и праксе њиховог чувања и обезбеђења.